TV2 Nords egen vært og journalist Flemming Retbøll takker af

Journalist og vært Flemming Retbøll har valgt at takke af efter mere end 25 år her på TV2 Nord. Derfor blev der fredag eftermiddag holdt en afskedsreception for familie og kolleger. Seerne husker måske bedst Flemming Retbøll fra programserier som Fluesmækkeren, Pusterummet og På job. Flemming Retbøll kom fra en stilling som skoleinspektør på Øster Hornum Skole til Nordjyllands Radio, inden han kom her til TV2 Nord, hvor vi ikke skal regne med at se ham i tide og utide. - Når du kigger ind med kage eller kaffe, så har dine kollegaer så travlt, at de ikke har tid til at beskæftige sig med en. Vi skal jo videre med vores arbejde, vi skal holde os i gang. Og det kan jo ikke nytte noget, at der kommer en pensionist, der sidder og har tre-fire timer til rådighed til bare at sidde og hyggesludre, siger Flemming Retbøll.